Vrnograč
Vrnograč je naseljeno mjesto u općini Velika Kladuša, Bosna i Hercegovina. Mjesto Vrnograč se nalazi na putu koji vodi od Velike Kladuše prema Bužimu i Bosanskoj Krupi, na 163 m nadmorske visine. Od Velike Kladuše Vrnograč je udaljen 16 km i zahvata istočni dio općine. Tvrđava Vrnograč se nalazi na vrhu Pehova brda, nad njegovom strmijom stranom, a u neposrednoj blizini naselja Vrnograč. Proglašena je za nacionalni spomenik Bosne i Hercegovine Lokalitet Vrnograča se u pisanim dokumentima prvi put pominje sredinom XIII vijeka, kao vlasništvo plemena Kreščića. Poveljom od 4. oktobra 1264. godine, ugarski kralj Bela IV u znak zahvalnosti darovao je braći Kreši, Kupiši i Raki Kreščić zemljište kao feudalne posjede u Topuskom, Podzvizdu i Vrnograču zbog njihove hrabrosti u bitkama protiv Mongola, posebno u onoj koja se desila kraj Trogira.